ทองคำปิดพุ่ง 10.70 ดอลล์
สัญญาทองคำตลาดนิวยอร์กปิดพุ่งขึ้น10.70 ดอลล์ ได้แรงหนุนจากการอ่อนค่าของสกุลเงินดอลลาร์
30 พ.ย. 2555

สัญญาทองคำตลาดนิวยอร์กปิดพุ่งขึ้น10.70 ดอลล์ ได้แรงหนุนจากการอ่อนค่าของสกุลเงินดอลลาร์
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 10.70 ดอลลาร์ หรือ 0.62% ปิดที่ 1,727.20 ดอลลาร์/ออนซ์ 
นักลงทุนเข้าซื้อทองคำเพื่อหลีกเลี่ยงความเสี่ยงที่สหรัฐอาจจะเผชิญกับภาวะหน้าผาการคลัง หลังจากที่นายจอห์น โบเนอร์  ประธานสภาผู้แทนราษฎรสหรัฐกล่าวว่าการเจรจาทำข้อตกลงเพื่อหลีกเลี่ยงภาวะหน้าผาการคลังยังไม่มีความคืบหน้า
นอกจากนี้ สัญญาทองคำยังได้รับแรงหนุนหลังจานายวิลเลียม ดั๊ดลีย์ ผู้ว่าการธนาคารกลางสหรัฐ (เฟด) สาขานิวยอร์กกล่าว่า อัตราว่างงานในสหรัฐยังคงสูงมาก และเฟดควรจะเดินหน้าโครงการซื้อพันธบัตรต่อไปจนถึงปีหน้า
การอ่อนค่าของสกุลเงินดอลลาร์นับเป็นอีกปัจจัยหนึ่งที่หนุนสัญญาทองคำดีดตัวขึ้นด้วย โดยดัชนีดอลลาร์ (dollar index) ซึ่งเป็นดัชนีวัดความเคลื่อนไหวของสกุลเงินดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ ลดลงมาอยู่ที่ระดับ 80.214 จุด จากวันพุธที่ระดับ 80.262 จุด